CELEX: 62017TA0166
Language: sk
Date: 2019-01-22 00:00:00
Title: Vec T-166/17: Rozsudok Všeobecného súdu z 22. januára 2019 – EKETA/Komisia („Arbitrážna doložka — Zmluva Sensation uzavretá v rámci šiesteho rámcového programu — Oprávnené náklady — Oznámenie o dlhu vydané žalobkyňou na účely vymáhania záloh — Spoľahlivosť časových výkazov — Konflikt záujmov“)

18.3.2019   
            
            
               SK
            
            
               Úradný vestník Európskej únie
            
            
               C 103/24
            
         
      Rozsudok Všeobecného súdu z 22. januára 2019 – EKETA/Komisia
      (Vec T-166/17) (1)
      
      ((„Arbitrážna doložka - Zmluva Sensation uzavretá v rámci šiesteho rámcového programu - Oprávnené náklady - Oznámenie o dlhu vydané žalobkyňou na účely vymáhania záloh - Spoľahlivosť časových výkazov - Konflikt záujmov“))
      (2019/C 103/31)
      Jazyk konania: gréčtina
      
         Účastníci konania
      
      
         Žalobkyňa: Ethniko Kentro Erevnas kai Technologikis Anaptyxis (EKETA) (Thessaloniki, Grécko) (v zastúpení: V. Christianos a S. Paliou, advokáti)
      
         Žalovaná: Európska komisia (v zastúpení: pôvodne A. Katsimerou, O. Verheecke a J. Estrada de Solà, neskôr A. Katsimerou, A. Kyratsou a O. Verheecke, splnomocnení zástupcovia)
      
         Predmet veci
      
      Návrh podaný na základe článku 272 ZFEÚ jednak na určenie, že pohľadávka uvedená v oznámení o dlhu Komisie č. 3241615291 z 29. novembra 2016, na základe ktorého jej žalobkyňa mala vrátiť sumu 197 799,52 eura, ktorú dostala ako dotáciu na štúdium v rámci projektu Sensation, je z hľadiska sumy vo výške 179 101,34 eura nedôvodná a jednak, že sporná suma predstavuje oprávnené náklady, ktoré žalobkyňa nemá povinnosť vrátiť
      
         Výrok rozsudku
      
      
                  1.
               
               
                  Európska komisia je povinná zaplatiť spoločnosti Ethniko Kentro Erevnas kai Technologikis Anaptyxis (EKETA) po prvé sumu 19 522,57 eura, ktorá zodpovedá oprávneným nákladom zamestnancov spolu so súvisiacimi nepriamymi nákladmi a s úrokmi z omeškania z tejto sumy v sadzbe 3,50 % od 12. mája 2017 do úplného zaplatenia tejto sumy, po druhé úroky z omeškania zo sumy 2 950 eur v sadzbe 3,50 % vypočítanej od 12. mája 2017 do 28. novembra 2017 a po tretie úroky z omeškania vo výške 8 988,21 eura v sadzbe 3,50 % vypočítanej od 12. mája 2017 do zaplatenia tejto sumy 2. októbra 2017.
               
            
                  2.
               
               
                  Žaloba sa v zostávajúcej časti zamieta.
               
            
                  3.
               
               
                  EKETA znáša svoje vlastné trovy konania a je povinná nahradiť deväť desatín trov konania, ktoré vznikli Komisii a Komisia znáša jednu desatinu trov konania.
               
            
         (1)  Ú. v. EÚ C 151, 15.5.2017.